Publication: Magyar Közlöny
Issue: MK-1999-39 (Year: 1999, Number: 39)
Era: 1990-2004
Section: 5.1. A jogalkotásról szóló 1987. évi XI. törvény 45. §-ában
Paragraph Index: 180

5.1. A jogalkotásról szóló 1987. évi XI. törvény 45. §-ában foglaltak alapján folyamatosan vizsgálni kell a hátrányos megkülönböztetés tilalmát tartalmazó jogszabályok gyakorlati hatályosulását. A vizsgálat tapasztalatairól a Tárcaközi Bizottság tagjai évente tájékoztatót készítenek a Tárcaközi Bizottság részére. A vizsgálatok eredményei alapján a szükséges jogszabály-módosítási feladatokat el kell végezni. Meg kell teremteni annak lehetőségét, hogy a különböző szabályozási területeken a jövőbeni jogalkotás biztosítsa, illetőleg segítse elő a diszkriminációmentes gyakorlat érvényesülését. Felelős: az érintett miniszterek Határidő: folyamatos a tájékoztató első alkalommal történő elkészítése: 1999. december 31. 1999/39. szám 5.2. Folyamatosan figyelemmel kell kísérni a cigány kisebbséghez tartozókkal kapcsolatos rendőri magatartás jogszerűségét. Ennek tapasztalatairól, a megoldásokra vonatkozó intézkedési tervekről a Cigányügyi Tárcaközi Bizottság érintett tagja évente tájékoztatót készít. Felelős: belügyminiszter Határidő: folyamatos a tájékoztató első alkalommal történő elkészítése: 1999. december 31. 5.3. A rendészeti szervek graduális és posztgraduális képzésében — a diszkriminációmentes, humánus szolgáltatásnyújtás érdekében — a cigányságra vonatkozó társadalomtörténeti, kulturális, szociológiai stb. ismereteket a gyakorlati alkalmazás szintjén kell oktatni. A képzések tapasztalatairól, azok fejlesztési lehetőségeiről a Cigányügyi Tárcaközi Bizottság érintett tagja évente tájékoztatót készít a Cigányügyi Tárcaközi Bizottság részére. Felelős: belügyminiszter Határidő: folyamatos a tájékoztató első alkalommal történő elkészítése: 1999. december 31. 5.4. Folytatni kell a rendészeti vezetőképzésben, felső és középvezetői szinten — konfliktuskezelésre szakosodott külföldi és hazai szervezetek közreműködésével — az előítéletességből adódó konfliktusok kezelését és megelőzését célzó technikák oktatását. A képzések tapasztalatairól, azok fejlesztési lehetőségeiről a Tárcaközi Bizottság érintett tagja évente tájékoztatót készít a Tárcaközi Bizottság részére. Felelős: belügyminiszter Határidő: folyamatos a tájékoztató első alkalommal történő elkészítése: 1999. december 31. 5.5. A cigányság érdekérvényesítési lehetőségének javítása, valamint a hátrányos megkülönböztetés megelőzése és megszüntetése érdekében a jogvédő, valamint konfliktusmegelőzést és -kezelést végző szervezetek, intézmények tevékenységét támogatni szükséges. A feladat végrehajtásáról a Tárcaközi Bizottság érintett tagja évente tájékoztatót készít a Tárcaközi Bizottság részére. Felelős: Nemzeti és Etnikai Kisebbségi Hivatal elnöke Határidő: folyamatos a tájékoztató első alkalommal történő elkészítése: 1999. december 31.

Source: https://magyarkozlony.hu/hivatalos-lapok/4e760ef3fb5a324929f324f6b4416a10fa3b3229/dokumentumok/98d523080c4f2d95a2e8aacbe0e54e724e79def8/letoltes